कोटपूतली : बारिश के मौसम में मौसमी बीमारियों का प्रकोप बढ़ने लगता है. खासकर बारिश के बाद भरने वाला पानी कई तरह की बीमारियों को जन्म देता है. अस्पतालों में मरीजों की तादाद बढ़ जाती है. डेंगू, मलेरिया, वायरल के साथ-साथ कई और बीमारियों की चपेट में लोग आने लगते हैं. ठीक यही हाल इन दिनों कोटपूतली में दिखाई पड़ रहा है. मरीजों की तादाद बढ़ी बीडीएम अस्पताल की अव्यवस्था का खुलासा कर रही हैं, तो शहर में फैली गंदगी नगरीय प्रसाशन के साथ साथ स्वास्थ्य विभाग पर भी सवाल खड़े कर रही है.